Die DA verdien ook ’n pluimpie vir sy deursettingsvermoë met die vervolging van Zuma en ander magsvergrypers. Die DA het nog nie al die politieke mag wat hy wil hê nie, en wend hom graag tot die howe – tot groot frustrasie van die ANC.
Tot sy krediet het die ANC wel ná die uitspraak vinnig gereageer en gesê die party sal die uitspraak respekteer soos wat hy tot dusver nog alle ander hofuitsprake gerespekteer het.
Dit is die DA se goeie reg om hom tot die howe te wend oor kwessies wat grondwetlike uitsluitsel verdien. Op dié manier laat die DA die demokrasie tot sy volle reg kom.
Abrahams en die NVG kan dié proses ’n hupstoot gee deur nou die regte ding te doen en Zuma te vervolg. Die land het dit nodig en die NVG nog meer.
Sy sal egter nog nie “vry” van haar vonnis wees nie omdat sy die maksimum voorwaardes vir parool moet nakom.
Sy het aan al die vereistes vir parool voldoen, aan programme deelgeneem en “geleenthede gebruik om ’n verskil te maak”, het James Smalberger, adjunkhoofkommissaris van die departement van korrektiewe dienste (DKD), gister gesê.